CELEX: 32021D2033
Language: sk
Date: 2021-11-19 00:00:00
Title: Rozhodnutie Rady (SZBP) 2021/2033 z 19. novembra 2021, ktorým sa mení rozhodnutie (SZBP) 2019/97 na podporu Dohovoru o biologických a toxínových zbraniach v rámci stratégie EÚ proti šíreniu zbraní hromadného ničenia

22.11.2021   
               
               
                  SK
               
               
                  Úradný vestník Európskej únie
               
               
                  L 415/29
               
            
         ROZHODNUTIE RADY (SZBP) 2021/2033
         z 19. novembra 2021,
         ktorým sa mení rozhodnutie (SZBP) 2019/97 na podporu Dohovoru o biologických a toxínových zbraniach v rámci stratégie EÚ proti šíreniu zbraní hromadného ničenia
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 28 ods. 1 a článok 31 ods. 1,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 21. januára 2019 prijala rozhodnutie (SZBP) 2019/97 (1), ktorým sa pre projekty uvedené v jeho článku 1 stanovuje vykonávacie obdobie 36 mesiacov odo dňa uzavretia dohody o financovaní uvedenej v článku 3 ods. 3 uvedeného rozhodnutia.
                  
               
                     (2)
                  
                  
                     Obdobie vykonávania dohody o financovaní sa končí 4. februára 2022.
                  
               
                     (3)
                  
                  
                     Úrad Organizácie Spojených národov pre otázky odzbrojenia (UNODA), ktorý je zodpovedný za technické vykonávanie projektov uvedených v článku 1 rozhodnutia (SZBP) 2019/97, požiadal 8. júla 2021 o predĺženie vykonávacieho obdobia uvedeného rozhodnutia o ďalších dvanásť mesiacov bez zvýšenia nákladov. Toto predĺženie umožní UNODA pokračovať vo vykonávaní viacerých projektov uvedených v článku 1 rozhodnutia (SZBP) 2019/97, ktorých vykonávanie sa oneskorilo v dôsledku pandémie ochorenia COVID-19.
                  
               
                     (4)
                  
                  
                     Predĺženie vykonávacieho obdobia projektov uvedených v článku 1 rozhodnutia (SZBP) 2019/97 do 4. februára 2023 nemá žiadny vplyv na finančné zdroje.
                  
               
                     (5)
                  
                  
                     Rozhodnutie (SZBP) 2019/97 by sa preto malo zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            V článku 5 rozhodnutia (SZBP) 2019/97 sa odsek 2 nahrádza takto:
            
               
                  „2.   Toto rozhodnutie platí do 4. februára 2023.“
               
            
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 19. novembra 2021
            
               
                  Za Radu
               
               
                  predseda
               
               J. BORRELL FONTELLES
            
         
         
            (1)  Rozhodnutie Rady (SZBP) 2019/97 z 21. januára 2019 na podporu Dohovoru o biologických a toxínových zbraniach v rámci stratégie EÚ proti šíreniu zbraní hromadného ničenia (Ú. v. EÚ L 19, 22.1.2019, s. 11).